Notum sit omnibus futuris et presentibus, quod, anno ab Incarnatione domini M C LXXII, ego Jocerannus de Branceum frater Seguini et Sofridi, laudante Humberto canonico fratre meo, do et concedo pro remedio animę meę et antecessorum meorum, absque ulla retentione, Deo et sanctę Marię et monachis de Firmitate, seu omnibus quibus pro utilitate suę ęcclesię dare voluerint, quoddam molendinum et bateorem quod est Colungetes, prope Luniaco. Hoc donum feci in manum domini Guillelmi abbatis, Hugonis prioris, Seguini et Sofridi fratrum meorum. Testes : Jocerannus Grossus; Seguinus de Branceum, et Seguinus de la Sala nepotes mei; Hugo de Vinzelles. Sciendum quoque, quod, postea, Stephanus de Neblens, si quid in eodem molendino vel in a[------] habebat, predictis monachis, sive omnibus quibus pro utilitate suę ęcclesię dare voluerint in presentia domini Stephani Matiscensis episcopi, dedit atque concessit. Hujus rei testes : Guichardus decanus, Guillelmus de Viricao archidiaconus, Galterius de Berziaco archidiaconus, Garinus de Iggiaco, Seguinus monachus et Humbertus frater ejus.